Toto

**Toto** – amerikiečių roko grupė, įkurta 1977 m. Los Andžele (JAV). Šiuo metu grupė susideda iš 4 narių: Joseph Williams (pagrindinis vokalistas), David Paich (klavišiniai, vokalai), Steve Porcaro (klavišiniai), Steve Lukather (gitara, vokalai), įskaitant ir koncertiniuose turuose prisidedančius Lenny Castro (perkusininkas), Warren Ham (saksofonas), Shem von Schroeck (bosinė gitara) ir Shannon Forrest (būgnai). Grupė žinoma dėl savo muzikinio stiliaus, supinanti pop roką, soulą, progresyvųjį roką, sunkųjį roką, ritmenbliuzą, bliuzą ir džiazą. 

„Toto“ yra sulaukusi populiarumo dėl žinomų hitų – „Hold the Line“, „Africa“ bei „Rosanna“. Bosistas David Hungate grupę paliko 1982 m., o vokalistas Bobby Kimball 1984 m., tačiau vėl kuriam laikui sugrįžo į grupę 1998 m. iki 2008 m., kol „Toto“ nusprendė skirstytis. 2010 m. buvę nariai nusprendė vėl sugrįžti, viską pradėdami nedideliu koncertiniu turu po Europą. Deja, Mike Porcaro, iki tol aktyvus grupės narys, nebegalėjo koncertuoti kartu dėl jam diagnozuotos šoninės amiotrofinės sklerozės, nuo kurios 2015 m. mirė.

Grupė iš viso yra išleidusi 17 studijinių albumų ir yra pardavusi daugiau kaip 40 milijonų visų savo įrašų kopijų visame pasaulyje. Taip pat ji yra laimėjusi kelis Grammy apdovanojimus ir nuo 2009 m. įtraukta į muzikantų šlovės muziejų.

## Istorija

### Grupės suformavimas ir pradžia (1977)
Toto nariai pačioje pradžioje grodavo kurdami grupių ir atlikėjų „Steely Dan“, „Seals and Croft“, Boz Scaggs, „Sonny and Cher“ bei daugelio kitų įrašus. Klavišininkas David Paich, sesijų atlikėjo bei aranžuotojo Marty Paich sūnus, jau pasižymėjo kūręs nemažą Boz Scaggs albumo „Silk Degrees“ dalį. Taipogi, daug grojęs kartu su būgnininku Jeff Porcaro, kurį pirmą kartą sutiko „Grant High School“ mokykloje, esančioje Los Andžele, pradėjo rimtai diskutuoti apie galimybę suformuoti savo grupę. Jie pasikvietė prisijungti bosistą David Hungate, kuris irgi grojo su Boz Scaggs. Vėliau pakvietė ir gitaristą Steve Lukather bei Jeff'o jaunesnįjį brolį Steve Porcaro, grojantį klavišiniais prisijungti prie grupės. Pastarieji vis dar mokėsi vidurinėje ir grojo grupėje „Rural Still Life“, o Jeff'as ir David'as Paich'as jau baigė mokyklą. Pabaigoje prisijungė ir buvusios „S.S. Fools“ vokalistas Bobby Kimball. Pasirašę kontraktą 1977 m. su „Columbia Records“ jie pradėjo įrašinėti pirmąjį debiutinį albumą.

## Grupės nariai

### Pagrindiniai nariai

* Steve Lukather – gitara, pritariamieji ir pagrindiniai vokalai (1976–dabar)
* David Paich – klavišiniai, pritariamieji ir pagrindiniai vokalai (1976–2008, 2010–dabar)
* Steve Porcaro – klavišiniai, pritariamieji ir pagrindiniai vokalai (1976–1987, 1998, 2010–dabar)
* Joseph Williams – pagrindiniai ir pritariamieji vokalai (1986–1989, 1998, 2010–dabar)

### Papildomi koncertuose

* Lenny Castro – perkusiniai, kongai (1979–1987, 2015–dabar)
* Warren Ham – saksofonas, armonikėlė, fleita, pritariamieji vokalai (1986–1988, 2017–dabar)
* Shannon Forrest – būgnai (2014–dabar)
* Shem von Schroeck – bosinė gitara, pritariamieji vokalai (2017–dabar)
* Dominique "Xavier" Taplin – klavišiniai, pritariamieji vokalai (2018–dabar)

## Diskografija

* *[[Toto (albumas)|Toto]]* (1978)
* *[[Hydra (Toto albumas)|Hydra]]* (1979)
* *[[Turn Back (albumas)|Turn Back]]* (1981)
* *[[Toto IV]]* (1982)
* *Isolation* (1984)
* *Fahrenheit* (1986)
* *The Seventh One* (1988)
* *Kingdom of Desire* (1992)
* *Tambu* (1995)
* *Mindfields* (1999)
* *Through the Looking Glass* (2002)
* *Falling in Between* (2006)
* *Toto XIV* (2015)

## Išnašos

## Nuorodos
* http://totoofficial.com  – oficiali internetinė svetainė